[{"text_idx": "#000000", "text": "Fres\u0302bakitoj atendas vin en Amikumu"}, {"text_idx": "#000001", "text": "La 22an de aprilo eksplode lanc\u0302ig\u0302is la apo (pos\u0302telefona aplikaj\u0302o) Amikumu, kiu helpas trovi proksimajn esperantistojn. Tri tagojn post la lanc\u0302o, ni parolas kun Richard Delamore, la c\u0302efa afergvida oficisto."}, {"text_idx": "#000002", "text": "Amikumu estas pos\u0302telefona aplikaj\u0302o, kiu helpas esperantistojn trovi kaj kontakti aliajn esperantistojn en ties c\u0302irkau\u0306aj\u0302oj. G\u0302i montras al la uzanto la cent plej proksimajn esperantistojn. Unue, oni bezonas havi sag\u0302telefonon. Oni tiam devas viziti la \u201cAppstore\u201d au\u0306 \u201cGoogle Play\u201d kaj serc\u0302i \u201cAmikumu\u201d. Kiam vi els\u0302utas g\u0302in, simple sekvu la malmultajn sciigojn por starigi konton."}, {"text_idx": "#000003", "text": "Oni povas els\u0302uti la apon per nia retejo Oni simple devas klaki sur iOS au\u0306 Androido (depende de la speco de onia pos\u0302telefono)"}, {"text_idx": "#000004", "text": "C\u0302u Amikumu jam sukcese kunvenigas homojn?"}, {"text_idx": "#000005", "text": "Jes ja. Mi au\u0306das pri tiom da sukcesaj kunvenoj rezulte de Amikumu, ke mi ne povas listigi c\u0302iujn. Jen kelkaj:"}, {"text_idx": "#000007", "text": "@morphocapics (Tvitero): Danke al Amikumu mi povis paroli esperanton pli hierau\u030c ol la tuta pasinta jaro, kaj mi konas nun proksimajn esperantistojn."}, {"text_idx": "#000008", "text": "Mariana Evlogieva: Hierau\u0306 mi instalis la aplikaj\u0302on, kaj mi ege g\u0302ojas, ke per g\u0302i mi jam trovis kelkajn junajn bulgarajn esperantistojn, kiujn mi ne konis g\u0302is nun.:-) Por la maljunig\u0302anta bulgara E-movado Amikumu estas slos\u0302ilo al trezorejo, el kiu ni povas c\u0302erpi novajn fortojn! Ankorau\u0306foje dankon al la kreintoj!"}, {"text_idx": "#000010", "text": "Giridhar Rao: Hodiau\u0306 mi els\u0302utis, instalis kaj lanc\u0302is la apon Amikumu. Mi eltrovis, ke estas esperantisto el Kenjo(!) kiu log\u0302as malpli ol 200-kilometrojn de Bengaluro (mia log\u0302urbo). Kaj ke li eklernis Esperanton pasintjare per Duolingo..."}, {"text_idx": "#000012", "text": "Enrique Ellemberg: Hodiau\u0306 mi havis mian unuan sperton per Amikumu. Antau\u0306 du tagoj c\u0302i tiu sinjoro vokis min. Li log\u0302as pli ol milo da kilometroj de c\u0302i tie, sed nun li vizitas familianojn nur 60 kilometrojn de c\u0302i tie. Ni planis por hodiau\u0306a renkontig\u0302o mezvoje. Ni parolis dum kelkaj horoj. Ni trovis ke iam li estis mia lernanto per retpos\u0302to. Sed g\u0302i estis bonega sperto, neebla sen Amikumu."}, {"text_idx": "#000014", "text": "Tim Morley: Jam malkovris tri Esperanto-lernantojn en mia urbo, kiujn mi ne konis."}, {"text_idx": "#000016", "text": "Jam abonis al Amikumu 2758 esperantistoj, kaj entute ili sendis pli ol 30 mil mesag\u0302ojn. Des pli interesa estas la statistiko pri ag\u0302o. Tri kvaronoj de amikumanoj havas malpli ol 35 jarojn kaj la averag\u0302a ag\u0302o de c\u0302iuj estas 36. Mi atentas tion, c\u0302ar oni frekvente demandas kie trovig\u0302as la ondo de Duolingo-lernantoj. Evidentig\u0302as, ke ili atendas vin en Amikumu. Fres\u0302bakitoj trovig\u0302as en c\u0302iu lando (krom kelkaj en Afriko), sur c\u0302iu kontinento. Mi instigas c\u0302iun veteranan esperantiston ekuzi Amikumu. Vers\u0302ajne jam trovig\u0302as kelkaj fres\u0302bakitoj en via c\u0302irkau\u0306aj\u0302o, kiuj alte aprezus vian helpon integri en la lokan movadon."}, {"text_idx": "#000018", "text": "Klaku la supran bildeton por vidi la abonmanierojn"}, {"text_idx": "#000019", "text": "1 respondo al Fres\u0302bakitoj atendas vin en Amikumu1"}, {"text_idx": "#000020", "text": "Tre utila artikoleto pri diversaj manieroj utiligi la apon AMIKUMU. Estus interese ekvidi en somero ghis kioma grado AMIKUMU povas kontribui al la projekto PARALELA UNIVERSO. Lastjare mi mem provis organizi, en Florido, unu el la chirkau dudek eventoj de P-U (mi havis la plej malmultnombran cheestantaron, bedaurinde), sed mi ne havis ilon por provi kontakti freshbakitajn Esperantistojn.\nChu per utiligo de AMIKUMU, oni povas pligrandigi la kvanton da homoj kiuj partoprenos en PARALELA UNIVERSO? Certe jes, kaj tio estos interesa \u201ceksperimento\u201d per kiu ni chiuj povas lerni plifortigi LOKAJN GRUPOJN de Esperantistoj. Loka strategio estas, mi kredas, fundamenta parto de ajna strategio por la antauenigo de Esperanto."}, {"text_idx": "#000021", "text": "Tre utila artikoleto pri diversaj manieroj utiligi la apon AMIKUMU. Estus interese ekvidi en somero ghis kioma grado AMIKUMU povas kontribui al la projekto PARALELA UNIVERSO. Lastjare mi mem provis organizi, en Florido, unu el la chirkau dudek eventoj de P-U (mi havis la plej malmultnombran cheestantaron, bedaurinde), sed mi ne havis ilon por provi kontakti freshbakitajn Esperantistojn."}, {"text_idx": "#000022", "text": "Chu per utiligo de AMIKUMU, oni povas pligrandigi la kvanton da homoj kiuj partoprenos en PARALELA UNIVERSO? Certe jes, kaj tio estos interesa \u201ceksperimento\u201d per kiu ni chiuj povas lerni plifortigi LOKAJN GRUPOJN de Esperantistoj. Loka strategio estas, mi kredas, fundamenta parto de ajna strategio por la antauenigo de Esperanto."}, {"text_idx": "#000024", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000026", "text": "Musklaku la kovrilon por legi pliajn informojn."}]